《寄丹丘鸿上人不出寺》
宋代·释遵式

小固山前一道人，不言生死不言真。
茅堂静有朝端客，草履烂无门外尘。
银漏滴残犹在定，石花开尽始知春。
相思未得相寻去，空恨江头多病身。

作者简介：释遵式（九六四～一○三二），俗姓叶，字知白，天台宁海（今属浙江）人。少投东山义全出家，太宗雍熙元年（九八四）从宝云义通受业。淳化初，居宝云讲席。真宗咸平中，归天台。大中祥符中，历居景德寺、杭州昭庆寺讲席。后居复兴故天竺寺，赐号慈云。著《净土忏法》、《金光明》、《观音》诸本忏仪行世，又号慈云忏主。仁宗明道元年卒，年六十九。